澳大利亞

澳大利亞聯邦（英語：Commonwealth of Australia）係隻南半球嗰國家，佢嗰領土含到世界頭上最細嗰大陸（也係最大嗰島）。佢嗰面積到全世界排得第六位，領土係由澳洲大陸，加上一滴子太平洋、印度洋同到南極洲嗰島嶼組成。 歷史 從四萬年前到18世紀歐洲人抵達之前，箇段時間裡頭澳大利亞箇滴子區域存在嘚250隻獨立嗰原住民國家。1770年，英國人頭先宣布澳大利亞係佢嗰，1788年正式成為英國嗰殖民地「新南威爾斯」，哈係囚犯流放地。之後一逕到19世紀，人口開始風快上升，大陸別嗰地方都拕開發，五隻自治殖民地接到成立。到1901年1月1號，六隻殖民地合併成做澳大利亞聯邦。由此澳大利亞一直歸英聯邦管到，英國王室係佢嗰國家元首。 地理 佢嗰東南首係新西蘭、北首係巴布亞新畿內亞同到東帝汶，印度就到佢嗰西北首。「澳大利亞」源自拉丁文嗰terra australis incognita，係話「未知嗰南方大陸」。 行政 澳大利亞嗰首都係坎培拉，但人口多集中到各隻州嗰首府，主要係悉尼、墨爾本、布里斯本、柏斯同到阿德萊德。 澳大利亞拕劃做六隻省(State)、兩隻主要嗰領地(Territory)，同到別嗰細嗰領地。 六大州： 新南威爾斯 (New South Wales, NSW) 維多利亞 (Victoria, Vic) 昆士蘭 (Queensland, Qld) 南澳大利亞 (South Australia, SA) 西澳大利亞 (West Australia, WA) 塔斯曼尼亞 (Tasmania, Tas) 兩隻主要領地/地區： 澳洲首都地區 (Australian Capital Territory, ACT) 北領地 (North Territory, NT) 別嗰領地： 有人長期定居嗰： 澤維斯灣地區 (Jervis Bay Territory) 諾福克島 (Norfolk Island) 聖誕島 (Christmas Island) 可可島 (Cocos (Keeling) Islands) 冇人長期定居嗰： 阿什摩爾及卡蒂埃群島 (Ashmore and Cartier Islands) 珊瑚海群島 (Coral Sea Islands) 赫德島和麥當勞群島 （Heard Island and McDonald Islands） 澳洲南極地區 (Australian Antarctic Territory) 註腳